ཡོ་རོབ་རྒྱལ་ཁབ་ཕ་རན་སིའི་གྲོས་ཚོགས་འཐུས་མི་རྣམ་པ་གཙོས་གཞུང་འབྲེལ་གནད་ཡོད་མི་སྣ་༦༦གིས་བོད་དང་མཉམ་དུ་ཡོད་ཅེས་པའི་བོད་དོན་རྒྱབ་སྐྱོར་གྱི་ཞུ་སྙན་ཐོག་མཚན་རྟགས་བསྐྱོན་འདུགའདི་ལོའི་གསུམ་བཅུ་དུས་དྲན་ཉིན་མོར་ཡོ་རོབ་ཁུལ་དུ་བོད་མི་དང་བོད་དོན་རྒྱབ་སྐྱོར་ཚོགས་ཁག་གིས་དགོས་འདུན་དོན་ཚན་གསུམ་ཅན་གྱི་ཐོག་ནས་ཡོ་རོབ་བོད་ཀྱི་རྩ་དོན་ཆེད་རྒྱབ་སྐྱོར་ཡོད་ཅེས་པའི་ལོ་འཁོར་མོ་གཅིག་རིང་ཡོ་རོབ་རྒྱལ་ཁབ་ནང་གྲོས་ཚོགས་འཐུས་མི་དང་གཞུང་འབྲེལ་གནད་མི་སྣས་བོད་དོན་རྒྱབ་སྐྱོར་ཡོང་ཐབས་སུ་མཚན་རྟགས་བསྡུ་རུབ་ཀྱི་ཞུ་གཏུག་ལས་འགུལ་ཞིག་སྤེལ་མུས་ཡིན་པ་རེད།རྩ་བའི་ཕ་རན་སིའི་ནང་འདས་པའི་ཟླ་བ་དྲུག་ནང་ས་གནས་བོད་རིགས་ཚོགས་པ་གཙོས་པའི་གཞུང་འབྲེལ་མིན་པའི་བོད་རིགས་ཚོགས་ཁག་དང་བོད་དོན་རྒྱབ་སྐྱོར་བ་བཅས་ཟུང་འབྲེལ་གྱིས་བོད་དོན་ཞུ་གཏུག་ལས་འགུལ་དེའི་བརྒྱུད་ནས་ཡུལ་དེའི་དབུས་གྲོས་ཚོགས་གོང་འོག་དང་།